**Mišel de Notr Dam** (fr. *Michel de Nostredame*), poznatiji kao **Nostradamus**, je bio francuski lekar i navodni prorok. Nјegova knjiga *Proročanstva* izdana je u milione primeraka i danas je najpoznatija knjiga proročanstava ikad štampana.

Biografija
----------

Mišel de Notr Dam je rođen u mestu Sent Remi de Provans u Francuskoj pokrajini Provansa. Otac mu se zvao Žam, a majka Renier de Sent Remi. Prezime de Notr Dam upućuje, čini se, na porodičnu mesnu oblast, a ime Nostradamus skovano je u kasnijim godinama. Žam de Notr Dam nasledio je uspešan porodični posao kao trgovac žitom.

Nјegovi roditelji, iz okoline grada Avinjona, nisu bili plemenitog porekla. Kako je doba u kojem je Nostradamus živeo bilo i doba Inkvizicije, njegovi roditelji prešli su u Katoličku veru kada je Nostradamusu bilo devet godina. Nostradamus je bio najstariji od petoro dece (premda se u nekim izvorima javlja podatak da ih je bilo sedam ili osam, ali svaki i dalje tvrdi kako je Nostradamus bio najstarije dete). O prva tri njegova brata nisu dostupni opširniji podaci (bračni par de Notr Dam nije imao kćerki). Najmlađi brat, Cesar, postao je zastupnik u skupštini provansalskog parlamenta (*Procuere du Parliament de Provance*).

Nostradamusovo školovanje bilo je u rukama njegovog dede s majčine strane, Žana (inače doktora koji je mnogo znao o lekovitom bilju), a koji ga je podučavao osnovama latinskog, grčkog i hebrejskog jezika kao i matematici te astrologiji. Kada je njegov deda umro Nostradamusa su roditelji poslali na školovanje u Avinjon gde je pokazivao veliko interesovanje za astrologiju.

Nostradamusova kuća u Salon de Provans
Godine 1522. roditelji Nostradamusa šalju na studije medicine u Monpeljeu. Nakon tri godine Nostradamus dobija doktorsku licencu pa odlazi u seoske delove Francuske kako bi pomagao žrtvama kuge koja je u to doba harala Francuskom. Nakon četiri godine vraća se u Monpelje kako bi odbranio svoj doktorat. U Monpeljeu je ostao oko godinu dana, ali njegov potpuno nov pristup lečenju pacijenata dovodio ga je u neugodne situacije pa stoga odlazi u Tuluz gde će obavljati doktorsku praksu. Negde oko 1534. godine Nostradamus se oženio mladom devojkom iz visokog društva, veoma lepom. Njeno ime ostalo je nepoznanica do danas. Ona mu je rodila sina i kćerku. Uskoro sledi serija tragedija. Kuga dolazi u Agen, mesto u kojem je Nostradamus živeo s porodicom i uprkos svim njegovim naporima od kuge umire Nostradamusova supruga kao i njihovo dvoje dece. Činjenica da nije mogao pomoći svojoj porodici, uprkos svom lekarskom znanju, imala je strahovito razočaravajući uticaj na Nostradamusa. Nakon smrti supruge njena porodica je tužila Nostradamusa tražeći povraćaj miraza. Na kraju svega, godine 1538. optužen je za jeres, što je u to doba bio veoma ozbiljan prestup koji ga je mogao koštati života. Nakon toga otputovao je u Lorenu, a potom u Veneciju pa na Siciliju.

Nostradamus se 1554. godine nastanio u Marseju. U oktobru iste godine Provansa je doživela jednu od najtežih nesreća u svojoj istoriji - izbila je epidemija kuge koja se širila neverovatnom brzinom. Nostradamus je tada nesebično pomagao ljudima ne bi li spasao što više ljudskih života. Kada je epidemija ugušena Nostradamus se nastanio u mestu Salon gde je odlučio da živi do kraja života. U oktobru se oženio s Anom Ponsar Žemel, bogatom udovicom (kuća u kojoj je tada živeo još uvek se može videti). U Saloni stanovnici baš nisu bili gostoljubivi prema Nostradamusu - pred njegovom kućom spalili su lutku nalik na Nostradamusa. Godine 1550. objavio je Almanah, a nakon 1554. Predviđanja - knjigu koja je čini se bila uspešna i ohrabrila ga da se ozbiljnije pozabavi Prorčanstvima. Jednu od prostorija u kući pretvorio je u sobu u kojoj je, kako kaže u Prorčanstvima, radio noću okružen okultnim knjigama. Glavni izvor njegovih magičnih inspiracija bila je knjiga zvana *De Musteriis Eguptorum*. Do 1555. godine Nostradamus je završio prvi deo svojih prorčanstva koja su sadržala predviđanja počevši od njegovog vremena pa do kraja sveta. Iste godine Mek Bonom je u Lionu objavio prva Nostradamusova dela. Od tada su izdanja Nostradamusovih proročanstava uvek rasprodata. Malo se autora, osim sastavljača biblijskih tekstova, može pohvaliti takvom popularnošću u tako dugom vremenskom razdoblju.

Prorčanstva je pisao u stihovima. Stihovi su pisani zagonetnim, dvosmislenim stilom upotrebom francuskih, provansalskih, italijanskih, grčkih i latinskih reči. To je činio s razlogom jer je postojala opasnost da ga proglase vešcem, a takođe je želeo da neupućenima tajne proročanstva ostanu nepoznate. Knjiga, iako još nedovršena, štampana je 1555. i sadržavala je prve tri centurije i početak četvrte. Čuvši za Nostradamusa kraljica Katarina de Mediči pozvala ga je na Dvor. Dana 15. avgusta Nostradamus je iznajmio sobu u gostionici St. Mišel, a već narednog dana kraljica ga je primila. Kada su se sreli Nostradamus i kraljica u razgovoru su proveli dva sata. Kraljica se interesovala za katren u kojem se opisuje kraljeva smrt. Dve nedelje kasnije kraljica je ponovo pozvala Nostradamusa i tada mu je dala za zadatak da napravi horoskope za njenu decu čija je tragična sudbina već bila opisana u Prorčanstvima. Nedugo nakon toga Nostradamus je načuo da se pravosudni organi u Parizu raspituju o njegovim magijskim ritualima pa se vratio u Salon. Od tada pati od reume i artritisa, te se čini da nije puno radio osim što je izradio nekoliko horoskopa za svoje ugledne goste i dovršio pisanje Proročanstava. Godine 1564. kraljica Katarina, sada kraljica regent, odlučila je da proputuje kroz Francusku. Putujući posetila je i Nostradamusa. Tada ga je kraljica proglasila dvorskim lekarom. No, Nostradamus je osećao da mu se bliži kraj. Zato je 17. juna 1566. godine napisao testament, a 1. jula pozvao je lokalnog sveštenika kako bi mu dao poslednju pričest. Kada ga je sluga napuštao te noći rekao mu je da ga ujutro neće videti živog. Bilo je kao što je i predvideo.

Nostradamus je sahranjen uspravno u zidove salonske crkve, a njegova supruga Ana napravila je spomen-ploču. U doba Revolucije Nostradamusov grob oskrnavili su praznoverni vojnici. Sačuvani ostaci sahranjeni su u drugoj salonskoj crkvi, crkvi Svetog Lorena, gde se njegov grob i portret još uvek mogu videti. Dve godine nakon njegove smrti - 1568. u celosti su štampana njegova Proročanstva. Možda je zanimljivo spomenuti da je još kao mladi student podržao Kopernikovu teoriju da je Zemlja okrugla i da se Zemlja okreće oko sunca - 100 godina pre nego što će Galileo biti suđen za isto uverenje. Na Nostradamusovom grobu stoji ovaj epitaf:

Ovde leže kosti glasovitog Mišela Nostradamusa
čije je gotovo božansko pero jedino bilo,
prema sudu svih smrtnika, dostojno
zapisati pod zvezdanim nadahnućem
buduće događaje celog sveta...
neka potomstvo ne dira njegove ostatke.

Proročanstva
------------

Mnogi veruju kako je Nostradamus predvideo neke od ključnih istorijskih događaja.

Navodno, predvideo je mnoštvo događaja u svetskoj istoriji, od velikog požara u Londonu, i uspona Adolfa Hitlera i Napoleona, do napada 11. septembra 2001. na Svetski trgovinski centar. Najupečatljiviji stihovi u njegovoj knjizi Proročanstva povezani su za fašističkog vođu Adolfa Hitlera: 

> Kad dođe iz krajnjih njenih krajeva (Austrija), Šef germanski na zlatno prestolje seda, dama službenica videće svoj kraj (Vajmarska republika), jer nije mogla savladati svoje teškoće.
> 
> 

> Doći će jedan koji će na zavodljiv način, pokušati učiniti ispruženom rukom, ono što se stisnutom šakom nije moglo... (Pozdrav Hitleru).
> 
>

Zanimljivosti
-------------

Nostradamusova djela često su prenošena netačno ili čak namjerno mijenjana kako bi se "dokazalo" da je stvarno imao sposobnost predviđanja budućnosti. 
Neil Marshall, student sa Brock University, St. Catherines, Ontario, Kanada, u svom radu iz 1997. godine pod naslovom Kritička analiza o Nostradamusu (A Critical Analysis of Nostradamus), kako bi pokazao da jedno proročanstvo nije validno, napisao je:

U Gradu Božjem biće snažna grmljavina,
Dva brata će nestati u Haosu,
i dok tvrđava opstaje,
Veliki vođa će pasti,
A treći veliki rat će započeti dok grad gori.
Očigledne su aluzije na 11. septembar 2001. godine. Međutim niti je ovo katrena a još manje je Nostradamusova.

Sličan primjer (očigledna aluzija na dolazak George W. Busha kao Predsjednika S.A.D.): 

Dođe novi milenij i mjesec dvanaesti,
u kući sa najvećom snagom,
pojaviće se seoska budala
i biće prihvaćen kao vođa.
Slijedeći primjer govori o događaju od 15. aprila 1986. godine kada je pukovnik Gadafi naredio lansiranje dva projektila na američku bazu smještenoj na ostrvu Lampedusa (projektili su promašili bazu za samo 2 km.).

S Istoka doći će srce s Ponta
Preko mora doći će k nasljednicima Romulusa
u pratnji flote libijske
nek’ zadrhte Malta i ostrvlje okolno.
Nostradamus i njegova "proročanstva" su i dalje nadahnuće autorima filmova, serija, stripova i književnih djela; u seriji First Wave likovi se koriste Nostradamusovim kvatrenama kako bi se odbranili od invazije vanzemaljaca, grupa Judas Priest objavila je konceptualni album pod naslovom Nostradamus, upravo njime i ispiriran itd.

Literatura
----------

* Nostradamus, Michel::*Orus Apollo*, 1545 (?), unpublished ms; *Almanachs*, *Presages* and *Pronostications*, 1550–1567; *Ein Erschrecklich und Wunderbarlich Zeychen...*, Nuremberg, 1554; *Les Propheties*, Lyon, 1555, 1557, 1568; *Traite des fardemens et des confitures*, 1555, 1556, 1557; *Paraphrase de C. Galen sus l'exhortation de Menodote*, 1557; *Lettre de Maistre Michel Nostradamus, de Salon de Craux en Provence, A la Royne mere du Roy*, 1566
* Benazra, Robert (1990). *Répertoire chronologique nostradamique: 1545-1989*. Éd. la Grande conjonction. ISBN 978-2-85707-418-2.
* Brind'Amour, Pierre (1993). *Nostradamus astrophile: les astres et l'astrologie dans la vie et l'œuvre de Nostradamus*. Presses de l'Université d'Ottawa. ISBN 978-2-252-02896-4.
* Brind'Amour, Pierre (1996). *Les premières centuries, ou, Prophéties: (édition Macé Bonhomme de 1555)*. Librairie Droz. ISBN 978-2-600-00138-0.
* Chevignard, Bernard (1999). *Présages de Nostradamus*. Seuil. ISBN 978-2-02-035960-3.
* Chomarat, Michel; Laroche, Jean-Paul (1989). *Bibliographie Nostradamus: XVIe-XVIIe-XVIIIe siècles*. Koerner. ISBN 978-3-87320-123-1.
* Clébert, Jean-Paul (2003). *Prophéties de Nostradamus: les centuries : texte intégral (1550-1568)*. Relié. ISBN 978-2-914916-35-6.
* Dupèbe, Jean (1983). *Lettres inédites*. Librairie Droz. ISBN 978-2-600-03107-3.
* Gruber, Elmar R. (2003). *Nostradamus: Sein Leben, sein Werk und die wahre Bedeutung seiner Prophezeiungen*. Scherz Verlag GmbH. ISBN 978-3-502-15280-4.
* Lemesurier, Peter (1 April 1999). *The Nostradamus Encyclopedia: The Definitive Reference Guide to the Work and World of Nostradamus*. St. Martin's Press. ISBN 978-0-312-19994-4.
* Lemesurier, Peter (1 November 2003). *The Unknown Nostradamus: The Essential Biography for His 500th Birthday*. John Hunt Publishing. ISBN 978-1-903816-48-6.
* Lemesurier (2), Peter (1 November 2003). *Nostradamus: The Illustrated Prophecies*. John Hunt Publishing. ISBN 978-1-903816-48-6.
* Lemesurier, Peter (20 August 2010). *Nostradamus, Bibliomancer: The Man, the Myth, the Truth*. Career PressInc. ISBN 978-1-60163-132-9.
* Leroy, Edgar (1972). *Nostradamus: Ses origines, sa vie, son oeuvre*. Jeanne Laffitte. ISBN 978-2-86276-231-9.
* Prévost, Roger (1999). *Nostradamus, le mythe et la réalité: un historien au temps des astrologues*. le Grand livre du mois. ISBN 978-2-7028-3581-4.
* Randi, James (1 September 1990). *The mask of Nostradamus*. Scribner. ISBN 978-0-684-19056-3.
* Rollet, Pierre (1993). *Interprétation des hiéroglyphes de Horapollo*. M. Petit. [*mrtav link*]
* Watts, P.M. (1985). *Prophecy and Discovery: On the Spiritual Origins of Christopher Columbus' 'Enterprise of the Indies*. *American Historical Review*.
* Wilson, Ian (March 2004). *Nostradamus: The Evidence*. Orion Books Limited. ISBN 978-0-7528-4279-0.
* Gerson, Stéphane. *Nostradamus: How an Obscure Renaissance Astrologer Became the Modern Prophet of Doom* (New York: St. Martin’s Press, 2012) 347pp
* Leoni, Edgar. *Nostradamus and his prophecies* (Dover Publications, 2000)
* Smoley, Richard, *The Essential Nostradamus* (Tarcher, Penguin, NY, 2006)

Spoljašnje veze
---------------

***Nostradamus*** na Wikimedijinoj ostavi

* Nostradamus FAQs Arhivirano 2014-06-01 na Wayback Machine-u
* Timeline Arhivirano 2013-05-19 na Wayback Machine-u
* Facsimiles, reprints and some translations of a range of Nostradamus texts, info etc.
* Largest online library of Nostradamus facsimiles Arhivirano 2007-07-08 na Wayback Machine-u
* Selected English translations from the *Mirabilis Liber* Arhivirano 2008-09-25 na Wayback Machine-u
* Historical origins of the *Propheties* Arhivirano 2017-09-20 na Wayback Machine-u
* Espace Nostradamus Benazra's French website and major academic forum
* CURA's major international academic forum
* Nostradamus Research Group